jkorsvik/nowiki_second_scrape_merged huggingface dataset:
Pål Sæthrang

Pål Carsten Sæthrang (født 10. juni 1945, død 18. september 2004) var en norsk fotballspiller. Han ble norgesmester med Skeid i 1963 og 1965 og ble seriemester i 1966.
Sæthrang spilte 187 kamper for Skeid, derav 100 i toppserien, mellom 1963 og 1969. Han debuterte på seniornivå som juniorspiller i 1963 og var sterkt medvirkende til at Skeid spilte seg fra nedrykksstrid til bronseplass i 1. divisjon den høstsesongen. Samme år scoret han seiersmålet i cupfinalen to minutter før slutt i andre ekstraomgang da Skeid slo Fredrikstad 2-1.Sæthrang debuterte på det norske landslaget i 1967 og fikk totalt seks A-landskamper. Han var sønn av Paul Sæthrang, som var sentral Skeid-spiller på 1930- og 40-tallet.
Som medlem av BK Skru, Oslo, vant han i 1963 det første norgesmesterskapet i bowling (single, herrer).


== Referanser ==


== Eksterne lenker ==
(en) Pål Sætrang – Transfermarkt 
(en) Pål Sætrang – WorldFootball.net 
(en) Pål Sætrang – EU-Football.info 
(no) Pål Sætrang – Norges Fotballforbund
Överkalix kommune

Överkalix kommune er en kommune i landskapet Norrbotten i Norrbottens län i Sverige. Kommunen grenser mot nabokommunene Pajala, Övertorneå, Haparanda, Kalix, Luleå, Boden og Gällivare. Kommunens administrasjonssenter ligger i Överkalix (Bränna).


== Geografi ==
Kalixälven renner gjennom kommunen. Naturen er prega av at kommunen ligger i det nordlige barskogbeltet, og skogbruk og sagbruk har tradisjonelt vært viktige næringer. E10 går gjennom kommunen og avstanden til nærmeste større by, Luleå er ca. 10 mil.


== Tettsteder ==
Överkalix kommune hadde tre tettsteder i 2010. I tabellen oppgis antall innbyggere per 31. desember 2010.


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Överkalix Municipality – kategori av bilder, video eller lyd på Commons Hjemmesider for Överkalix kommune
Elias Valderhaug

Elias Valderhaug (født 26. april 1990 i Valderøy) er en norsk målvakt i fotball som spilte for Kristiansund.
Valderhaug prøvespilte for Molde i Jet Cup. Han fikk sin debut i Eliteserien hjemme mot Sarpsborg 08 i 2011. Etter et kort låneopphold i Start i 2012 signerte han for Kongsvinger i august samme år. I november 2012 underskrev han en toårskontrakt med Kristiansund.


== Tidligere klubber ==
Molde FK
Åkra
Valder


== Referanser ==


== Eksterne lenker ==
(en) Elias Valderhaug – Transfermarkt 
(en) Elias Valderhaug – FBref
Alatar

Alatar er en figur fra J.R.R. Tolkiens litterære verden. Han var en av Istari, det vil si en av trollmennene som kom til Midgard. Han var en av de to blå trollmennene. Sammen med ham kom Pallando. Navnet Alatar betyr "den spredte skogen", eller "den som sprer skogen". Det er ikke mye som er skrevet om dem, men det man vet er at Alatar og Pallando reiste tidlig inn i Østen. Deres videre skjebne er ukjent; om de omkom, ble drept eller tok styringen over forskjellige stammer.
Alexander van Wijk

Alexander van Wijk (født 7. januar 1987 i Frogner) er en norsk fotballspiller av nederlandsk herkomst som spiller som målvakt for Korsvoll IL. I 2008-sesongen spilte han én kamp for Kongsvinger IL Toppfotball.


== Referanser ==


== Eksterne lenker ==
(en) Alexander van Wijk – Transfermarkt
Süreyya Ayhan

Süreyya Ayhan Kop (født 6. september 1978 i Korgun i Tyrkia) er en tidligere mellomdistanseløper fra Tyrkia som vant sølvmedalje på 1500 meter under VM 2003. I tillegg ble hun europamester på 1500 meter under EM 2002 i München. Tidligere var hun også europeisk rekordholder på distansen, med tiden 3:55:33. 


== Bakgrunn ==
Faren hennes en tidligere friidrettsutøver, var både en rollemodell og viktig støttespiller da Süreyya startet med friidrett på junior high school. I 1992 ved treningssenteret for friidrett i Çankırı, ble hun oppdaget av sin fremtidige trener Yücel Kop. Hun utdannet seg ved universitetet Kahramanmaraş Sütçü İmam i sport og kroppsøving. Ayhan løp for sportsklubben MTA, Ankara og Fenerbahçe, Istanbul.


== Rekorder ==
Hun innehar de tyrkiske rekordene på 800 meter  (2:00:64) og 1500 meter (3:55:33). Under Sommer-OL 2000 i Sydney, Australia, ble hun den første tyrkiske kvinne til å nå en olympisk finale, da hun kom til finalen på 1500 meter. Hun var Europas beste kvinnelige utøver på 1500 meter både i 2002 og 2003.
Bestenoteringer: 	

Verdensrekorder:


== Utvikling ==


== Karrierens høydepunkter ==
Før EM 2002 i München, var Ayhan ukjent utenfor Tyrkia. I 2002 tok hun Tyrkia's første gullmedalje i EM noensinne, ved å slå Gabriela Szabo på 1500 meter med to hundredels sekund, med tiden 3:58:79, i et løp hun ledet hele veien. Dette året ble hun kåret til Europa's beste kvinnelige friidrettsutøver.


== Affære ==
Ayhan fikk mye kritikk for sin affære med treneren Yucel Kop, en gift mann. Temaet ble tatt opp av Tyrkias styresmakter, som la press på at de skulle inngå ekteskap, noe de også gjorde. Dette reddet trolig karrieren til dem begge. Denne saken gjorde at tyrkiske kvinnesaksaktivister kom på banen, en av dem forfatter Vivet Kanetti, som utgav boken Løp Süreyya Løp.


== Doping ==
Foran OL 2004 i Athen var hun et av det største tyrkiske håpene, men på grunn av brudd på prosedyrene under en dopingtest like før mesterskapet, fikk hun ikke delta og ble utestengt i to år. I november 2007 ble hun utestengt på livstid etter en positiv dopingtest på anabole steroider.


== Referanser ==


== Eksterne lenker ==
(de) Süreyya Ayhan – Munzinger Sportsarchiv 
(en) Süreyya Ayhan – Olympics.com 
(en) Süreyya Ayhan – Olympic.org 
(en) Süreyya Ayhan – Olympedia 
(en) Süreyya Ayhan – Sports-Reference (OL-resultater – arkivert) 
(en) Süreyya Ayhan – World Athletics 
(en) Süreyya Ayhan – Track and Field Statistics
Destin Makumbu

Destin Makumbu (født 28. april 1982 i London) er en engelsk fotballspiller av zambisk herkomst. 


== Eksterne lenker ==
(en) Destin Makumbu – Transfermarkt 
(en) Destin Makumbu – Soccerway 
(no) Destin Makumbu – Norges Fotballforbund 
4. Destin Makumbu på KILs hjemmesider
Petter Aspebakken Linstad

Petter Aspebakken Linstad (født 12. mars 1987 i Kongsvinger) er en norsk fotballspiller. 


== Eksterne lenker ==
(en) Petter Aspebakken Linstad – Transfermarkt 
[1]
Ørjan Berg Hansen

Ørjan Berg Hansen (født 29. april 1984 i Larvik) er en norsk tidligere fotballspiller som la opp med aktiv fotball etter å ha spilt for Hamarkameratene ut 2012-sesongen. 
Berg Hansen har tidligere spilt for Larvik Turn, Sandefjord Fotball og Kongsvinger. Berg Hansen skrev under på en toårskontrakt med Hamarlaget den 1. desember 2011, hvor han ble gjenforent med sin tidligere trener Vegard Skogheim.


== Referanser ==


== Eksterne lenker ==
Altomfotball.no – Spillerprofil og statistikk
Spillerprofil hos Fotball.no
Mosambikøya

Mosambikøya (portugisisk: Ilha de Moçambique) ligger på nordkysten i Nampulaprovinsen i Mosambik, i Mosambikkanalen. Øya har i dag ca. 14 000 innbyggere. Den er verdensarvområde på grunn sin historiske rolle som havn og handelsstasjon både i Indiahavet og på handelsruter mellom India og Europa.  

Øya er liten i utstrekning; ca. 3 km lang, og mellom 200 og 500 m bred. De fleste historiske bygningene ligger på øyas nordlige ende. Dagens øy-innbyggere bor i stråtekte hus i Cidade de Macuti (Stråbyen) sør på øya.


== Historie ==
Araberne hadde anlagt en større havn og skipsverft her lenge før Vasco da Gama anløp her i 1498. Portugiserne anla havn og marinebase her så tidlig som i 1507.
Kirken Capela de Nossa Senhora de Baluarte, som er bygget i 1522, regnes for å være den eldste europeiske bygningen på den sørlige halvkule. I 1558 begynte arbeidet med St Sebastian-fortet (Fortaleza de São Sebastião), og den portugisiske bosetningen her ble hovedstaden i Portugisisk Øst-Afrika (África Oriental Portuguesa). Øya ble også en betydelig misjonsstasjon. Fortet motsto nederlandske angrep i 1607 og 1608, og vedble å være en betydningsfull del av portugisernes handelsrute til India. Øya var utgangspunkt for handel med slaver, krydder og gull.
Etter at Suezkanalen åpnet i 1869 mistet øya sin strategiske betydning. I 1898 ble hovedstadsfunksjonene flyttet til byen  Lourenço Marques (i dag Maputo) på fastlandet. Rundt 1950 overtok den nye havnen i Nacala det meste av den øvrige trafikken.
Siden 1960-tallet har øya vært forbundet med fastlandet med en 3 km lang bro.


== Severdigheter ==
Øya har fått sin verdensarvstatus på grunn av den enhetlige og forholdsvis godt bevarte bygningsmassen fra 1500-tallet. Alle bygningene er oppført i samme stil og teknikk med de samme dekorelementene. I tillegg til kapellet og fortet inneholder øya flere historiske bygninger og severdigheter:

Slottet og kapellet São Paulo, bygget i 1610, er nå museum
I Museet for hellig kunst, som ligger i det tidligere sykehuset Nådens hus, finnes blant annet et krusifiks i makondestil
Santo Antonio-kirken
Misericórdia-kirkenØya har også flere moskéer og et hinduistisk tempel.


== Eksterne lenker ==
(en) Ilha de Moçambique – kategori av bilder, video eller lyd på Commons 
Ilha de Moçambique Bilder fra Ilha de Moçambique
unesco: rehabilitation of the san sebastian fortress
Johan Nilsson Guiomar

Johan Nilsson Guiomar  (født 15. mars 1985) er en svensk fotballspiller som spiller for IFK Malmö. Han har tidligere spilt i Malmö FF, Mjällby AIF, Kongsvinger IL og Trelleborgs FF.


== Referanser ==


== Eksterne lenker ==
(en) Johan Nilsson Guiomar – Transfermarkt 
(en) Johan Nilsson Guiomar – Soccerway 
(en) Johan Nilsson Guiomar – FBref 
«#5 Johan Nilsson Guiomar», profil på IFK Malmös hjemmeside (sv)
Torneälven

Torneälven, eller Torne älv, (finsk: Tornionjoki, meänkieli: Tornionväylä) er en elv nord i Sverige og Finland. Den er 520 kilometer lang og de siste 150 kilometrene utgjør den grense mellom Sverige og Finland. Den starter i Torneträsk, 341 meter over havet, nær den norske grensen og renner ut i Bottenviken. Elven har et nedbørsfelt på 40157,1 km2, nest størst av alle elver i Sverige, etter Göta älv.


== Svenske tettsteder ved Torneälven ==
Kurravaara, Kiruna kommune
Oinakka, Kiruna kommune
Laxforsen, Kiruna kommune
Jukkasjärvi/Poikkijärvi, Kiruna kommune
Paksuniemi, Kiruna kommune
Vittangi, Kiruna kommune
Lovikka, Pajala kommune
Junosuando, Pajala kommune
Pajala, Pajala kommune
Kassa, Pajala kommune
Pello, Övertorneå kommune
Svanstein, Övertorneå kommune
Juoksengi (Polcirkelbyn), Övertorneå kommune
Niskanpää, Övertorneå kommune
Kuivakangas, Övertorneå kommune
Övertorneå/Matarengi, Övertorneå kommune
Hedenäset/Hietaniemi, Övertorneå kommune
Risudden/Vitsaniemi, Övertorneå kommune
Karungi, Haparanda kommune
Kukkola, Haparanda kommune
Vojakkala, Haparanda kommune
Mattila, Haparanda kommune
Haparanda, Haparanda kommune


== Referanser ==
Enköping kommune

Enköping kommune er en kommune sørvest i Uppsala län i landskapet Uppland i Sverige. Kommunen har grenser til nabokommunene Heby, Uppsala og Håbo i Uppsala län. I vest grenser kommunen til Västerås og Sala kommuner i Västmanlands län, og i sør går grensa til Strängnäs kommune i Södermanlands län over øya Mårsön i Mälaren. Kommunens administrasjonssenter ligger i Enköping.

Kommunen er kjent for sine mange runesteiner. Politikerne Anna Lindh og Anna Sjödin kommer fra kommunen. Enköping er vennskapskommune med Nedre Eiker.


== Geografi ==
Kommunen ligger nord for innsjøen Mälaren og vest for Mälarens nordligste fjordarm, Ekoln. Flere øyer i Mälaren ligger i kommunen. Viktige vassdrag er Örsundaån, som munner ut i Ekoln ved Örsundsbro og Sagån som utgjør grensa mellom Västmanland og Uppland.
E18, Riksväg 55 og Riksväg 70 går gjennom kommunen. Enköping er forbundet til det svenske jernbanenettet gjennom Mälarbanan.


== Tettsteder ==
Enköping kommune har ni tettsteder. I tabellen oppgis antall innbyggere per 31. desember 2010.
Noter:

Note a:  - Den delen av Kärsta och Bredsdal som ligger i Enköping kommune. En del av Kärsta och Bredsdal ligger også i Västerås  kommune.


== Referanser ==


== Eksterne lenker ==
(sv) Offisielt nettsted 
(en) Enköping Municipality – kategori av bilder, video eller lyd på Commons  (svensk)
Patrick Holtet

Patrick Andreas Holtet (født 2. april 1981) er en norsk tidligere fotballspiller som senest spilte for Kongsvinger. Han la opp som fotballspiller i 2009, men gikk inn som en del av støtteapparatet i KIL. Han er nå trener for G19-laget til Kongsvinger IL Toppfotball.
Patrick Holtet er eldst av tre søsken.


== Referanser ==


== Eksterne lenker ==
(en) Patrick Holtet – Transfermarkt 
(no) Patrick Holtet – Norges Fotballforbund 
Spillerprofil på Kongsvingers hjemmeside
Landolt C

Landolt C eller Landolt ring, er en optotype – et standardisert symbol (EN ISO 8596) som brukes for å teste visus (synskarphet). Symbolet er en sirkel med et gap og minner derfor om bokstaven C. Åpningen er 1/5 av den ytre sirkeldiameteren. Åpningen kan innta forskjellige retninger så som venstre, høyre, opp, ned og 45° og pasienten skal avgjøre hvor åpningen er. Ved at symbolet ikke har noen knytning til vanlige bokstaver som ved en Snellen tavle, kan Landolt C også brukes for test av analfabeter og barn. Barn kan også testes ved bruk av en Lea test. 
Landoltring har også den fordel at den lettere kan sikre et korrekt resultat idet det ikke lenger er mulig å huske eller tyde symbolet, en må oppfatte det. 
Dersom en er istand til å se spalten ved en synsvinkel på 1 bueminutt (1,45mm på 5m avstand) anses at en har en visus på 6/6 eller 100%.
Negerkonge

Negerkonge (originalt på svensk: negerkung) var en av «yrkestitlene» som Astrid Lindgrens barnebokheltinne Pippi Langstrømpe brukte om sin far Kaptein Efraim Langstrømpe i tidligere utgaver av bøkene.Rettighetshaverne, Lindgrens datter Karin Nyman, bestemte i 2015 at ordet «negerkonge» ikke skal brukes i bøkene lenger. Det var en beslutning i tråd med Astrid Lindgrens eget ønske.I Sverige ble ordet erstattet med «kurre-kurre-dutt-kung» i tegnefilmen fra 1997.I forbindelse med en nyinnlesning av teksten for NRK Radio i 2006 ble uttrykket negerkonge i den norske teksten erstattet med sydhavskonge.NRKs endring vakte reaksjoner. Anne Oterholm som er leder av forfatterforeningen sa ifølge NRK: «Det går ikke an å forandre et åndsverk på den måten. Man kan ikke gjøre et åndsverk politisk korrekt». Leder av kritikerlaget Trond Haugen var enig med Oterholm. Finn-Erik Vinje mente at «Man er så livredd for ord og uttrykk som for en moderne voksen kan virke støtende, og man vil skåne barna for det. Selv sympatiserer jeg ikke med den tanken». Dagbladets Andreas Wiese mener derimot at språket i tekster som dette bør moderniseres.


== Referanser ==
Kai Olav Ryen

Kai Olav Ryen (født 10. september 1978 på Tynset) er en norsk fotballspiller, som fra 2002 har spilt for Kongsvinger.


== Eksterne lenker ==
(en) Kai Olav Ryen – Transfermarkt 
(en) Kai Olav Ryen – FBref 
Profil på kil.no
Rezj (by)

Rezj (russisk: Реж) er en by i Sverdlovsk oblast i Russland. Den ligger ved elva Rezj (i Obs nedslagsfelt) 83 km nordøst for Jekaterinburg. Innbyggertall: 39 881 (folketelling: 2002); 43 429 (folketelling: 1989).
Byen ble grunnlagt i 1773 som en bosetning rundt en metallfabrikk. Bystatus ble innvilget i 1943.
Grønlands Kulturhus

Grønlands kulturhus (grønlandsk: Katuaq) er et kulturhus som ligger i sentrum av Nuuk, hovedstaden på Grønland. Det er tegnet av det danske arkitektfirmaet schmidt hammer lassen architects.
Kulturhuset ble bygd i perioden 1994–1997, og åpnet 15. februar 1997. Det inneholder to saler; en stor og en liten, med hhv. 509 og 108 sitteplasser. Den store salen kan brukes til både kino, konserter, teater og møter. Den var grønlands første kino, og viser nye filmer samtidig som de vises i Danmark. Det er også 1 000 m² utstillingsareal her, samt TV-studio, kunstskole, bibliotek og café. 
Huset eies av Nuuk kommune og Grønlands hjemmestyre, og er på over 4 000 m². 
Bygget har vunnet følgende priser:

Nykredits Arkitekturpris (1998)
Statens Kunstfonds Pris (1998)
Eckersbergmedaljen (1999)


== Eksterne lenker ==
Offisielt nettsted 
(en) Katuaq – kategori av bilder, video eller lyd på Commons 
Informasjon på Nanoq.gl
Lea-test

Lea-test er en synstest for visus (synsskarphet) på barn. For barn som ikke kan lese, blir derfor for eksempel den vanlige synsprøvetavlen, Snellen-tavlen, lite egnet. Otrotypene er her utformet som eple, hus, firkant og sirkel. Det finnes en rekke varianter av denne testen egnet for test av nærsyn, avstandsyn og kontrast.
Testen er utviklet av den finske oftalmologen Lea Hyvärinen i 1976, og er kalibrert mot Landolt C.


== Eksterne lenker ==
Offisielle websider for Lea-test
Glenn Atle Larsen

Glenn Atle Larsen (født 24. august 1982 på Stord) er en norsk fotballspiller som spiller for Skeid.


== Referanser ==


== Eksterne lenker ==
(en) Glenn Atle Larsen – Transfermarkt 
(en) Glenn Atle Larsen – FBref 
Spillerprofil på Skeid.no
Lars Erik Fremming

Lars Erik Fremming (født 13. februar 1982 i Kongsvinger) er en norsk fotballspiller. Han startet sin karriere i KIL og spilte der i motgang og medgang. Han var en av de spillerne som var med på nedrykket til 2. divisjon i 2001 og var med på og rykke opp i 2003 med en 4-3 seier over Lillehammer på Gjemselund Stadion. Han har etter mange år i KIL tatt turen ned i divisjonene og begynte som spillende trener i Eidskog Fotball i 2009 da de spilte i 4. divisjon avd 11. Som spillende trener klarte han og få Eidskog opp til 3. divisjon avd 3. Når han var på karriere toppen spilte han sammen med Espen Nystuen (kaptein i Sandefjord), Kai Olav Ryen (spiller i KIL fremdeles), Håkon Wibe Lund(assisterende trener i Hønefoss BK) og Kjetil Byfuglien(spiller på Hønefoss BK).


== Eksterne lenker ==
(en) Lars Erik Fremming – Transfermarkt 
www.kil.no [1]
Peter Samuelsson

Nils Peter Samuelsson (født 20. november 1981 i Degerfors) er en svensk fotballspiller. 


== Referanser ==


== Eksterne lenker ==
(en) Peter Samuelsson – Transfermarkt 
(no) Peter Samuelsson – Norges Fotballforbund 
(en) Peter Samuelsson – FBref 
www.kil.no
Sten Grytebust

Sten Michael Grytebust (født 25. oktober 1989) er en norsk fotballspiller som spiller for Aalesund.Fra 2008 til 2016 spilte han for Aalesund i Tippeligaen. Han ble tatt opp fra Juniorakademiet i Aalesund etter at Roar Husby forlot klubben. Han var også en svært tidlig en toneangivende målvakt for moderklubben Ellingsøy.
Han er blant annet kjent for å ha reddet en heading mot FC København i 2018.


== Landslaget ==
Den 7. november 2022 ga han seg på landslaget.


== Referanser ==


== Eksterne lenker ==
(en) Sten Grytebust – FIFA 
(en) Sten Grytebust – UEFA 
(en) Sten Grytebust – Transfermarkt 
(en) Sten Grytebust – national-football-teams.com 
(en) Sten Grytebust – FootballDatabase.eu 
(en) Sten Grytebust – Soccerway 
(en) Sten Grytebust – EU-Football.info 
(no) Sten Grytebust – Norges Fotballforbund 
(en) Sten Grytebust – FBref
Carl-Erik Torp

Carl-Erik Torp (født 17. september 1984) er en norsk tidligere fotballspiller som sist spilte for tippeligaklubben Brann. Han var også landslagsspiller for Norge i futsal. Han gikk til Brann fra Kongsvinger IL Toppfotball 11. november 2010.
Den 25. september 2011 fikk Torp et illebefinnende under en kamp mot Sogndal Fotball. Han kom inn som innbytter i det 78. minutt og falt om etter å ha vært på banen i om lag ti minutter. Han ble båret av banen og fikk hjertestans i spillertunnelen. Etter at han fikk hjerte-lunge-redning ble det brukt hjertestarter som startet Torp sitt hjerte igjen. Senere ble han fraktet med luftambulanse til Haukeland universitetssykehus. Han fikk etter hendelsen operert inn en implanterbar hjertestarter og la opp som fotballspiller.I 2018 begynte Torp som ekspertkommentator på NRK.


== Referanser ==


== Eksterne lenker ==
(en) Carl-Erik Torp – Transfermarkt 
(en) Carl-Erik Torp – FBref
Svein Tore Brandshaug

Svein Tore Brandshaug (født 11. mai 1979 i Molde) er en norsk tidligere fotballspiller som spilte for Molde,  Ham-Kam, Strømsgodset, FK Haugesund og Skeid. 5. mars 2010 ble det offentliggjort at han hadde undertegnet en 3-årsavtale med Skeid som i 2010 spilte i 2. divisjon. Han var en del av Skeids A-stall også i 2013 etter en kneskadepreget 2012-sesong. Sesongen 2016 var Brandshaug spillende trener i fjerdedivisjonsklubben Årvoll IL. 


== Referanser ==


== Eksterne lenker ==
(en) Svein Tore Brandshaug – Transfermarkt 
(no) Svein Tore Brandshaug – Norges Fotballforbund 
(en) Svein Tore Brandshaug – FBref 
Skeid.no – Brandshaugs spillerprofil
En kjempesignering
Lars-Jacob Krogh

Lars-Jacob Krogh (født 26. september 1938 i Nes på Romerike, død 14. april 2010) var en norsk journalist og nyhetsreporter som var ansatt i NRK i flere tiår.Krogh studerte ved Universitetet i Oslo 1958–1963 og avla en cand.mag.-grad ved Wadham College, University of Oxford, 1960–1961 og Certificat ved Europa-colleget i Brugge 1964–1965. I 1961 giftet han seg med NM-vinner i diskos, Stefi Koht (1938-2014). De fikk tre barn: Bodil Koht Krogh, Hanna Koht Krogh og Ellen Koht Krogh, først- og sistnevnte elitespillere i håndball. Selv representerte Krogh University of Oxford i spyd.
I 1965 startet Krogh i NRK, hvor han blant annet arbeidet med Dagsnytt, Dagsnytt Atten og Dagsrevyen samt flere valgsendinger. Han studerte ved Forsvarets høgskole 1975–1976.
Sammen med broren Thor Krogh og Gunnar Dalby drev han Kroda A/S, eiendomsmegling på Sardinia (1989). Krogh jobbet for TVNorge i perioden 1994–1996, blant annet med EU-folkeavstemningen 1994 og sitt eget show LJK. Tilbake i NRK var han ett år i NRK Sporten i 1997 før han for en periode var tilbake i nyhetsavdelingen. Han var i flere perioder involvert i næringslivets reklamebyrå Executive Channel, også som redaktør.
Krogh var bosatt på Kongsvinger, der han løp en etappe med ild for Vinter-OL 1994. Fra 2003 var han redaktør for Radio Kongsvinger.
På slutten av livet fikk Krogh sykdommen amyotrofisk lateralsklerose (ALS), og ble forvandlet til pleiepasient i løpet av noen måneder. En lege ved den norske alternative klinikken Arenaklinikken mente imidlertid at sykdommen var blitt utløst av at Krogh hadde blitt bitt av flått under krattrydding. Legen sendte også blodprøver til et laboratorie i Tyskland som konkluderte med borreliasmitte, men testmetoden som benyttes der er ikke vitenskapelig anerkjent. Kroghs etterlatte opprettet et fond for å kunne støtte forskning på ALS og bidra til informasjon om sykdommen. Hypotesen om en sammenheng mellom borrelia og ALS er ikke bekreftet vitenskapelig, og den norske legen som hevdet denne sammenhengen har senere fått sin lisens inndratt.
Krogh var bestefar til Kongsvinger IL-spiller Lars Christian Krogh Gerson.


== Premier og verv ==
Friidrettsoppmann og nestformann i Oslostudentenes Idrettslag (OSI) 1958–1962
Internasjonal viseformann og nestleder i Norsk Studentsamband / Norsk Studentunion 1962–1964.
Tekstilindustriens Ærestegn 1975
President i Stortingets Presselosje 1975–1977
Norsk Lytterforenings Ærespris 1980
Rådsmedlem i Friidrettens Venner siden 1998
Storkors av Hans Majestet Den Gyldne Gris 2004
Kongens fortjenstmedalje i gull 2008


== Referanser ==


== Eksterne lenker ==
(en) Lars-Jacob Krogh på Internet Movie Database
Östhammar kommune

Östhammar kommune er en kommune i Uppsala län i landskapet Uppland i Sverige. Kommunens administrasjonssenter ligger i Östhammar. 
Naturreservatet Andersby ängsbackar og Forsmark kjernekraftverk ligger i kommunen.


== Tettsteder ==
Östhammar kommune har ni tettsteder.
I tabellen oppgis antall innbyggere per 31. desember 2010.
Noter:

Note a:  - Den delen av Skoby som ligger i Östhammar kommune. En del av Skoby ligger også i Uppsala kommune.


== Referanser ==


== Eksterne lenker ==
(sv) Offisielt nettsted 
(en) Östhammar Municipality – kategori av bilder, video eller lyd på Commons 
Östhammar kommune
Älvkarleby

Älvkarleby er et tettsted i Älvkarleby kommune i Uppsala län i landskapet Uppland i Sverige. I 2010 hadde tettstedet 1 647 innbyggere.


== Referanser ==